Taupo ežeras
Taupo ežeras (angl. Lake Taupo) – ežeras, esantis Naujojoje Zelandijoje (didžiausias šalyje), Šiaurės salos centrinėje dalyje, Vulkaninėje plynaukštėje. Ilgis 46 km, plotis 33 km. Į Taupą įteka Vaitahanujo, Tongariro, Taurangos upės, o išteka Vaikatas, įtekantis į vandenyną. Taupe veisiasi unguriai ir upėtakiai. Ežeras apsuptas kalnų ir ugnikalnių; populiarus turistinis centras.